I. A STATISZTIKATUDOMANY KEZDETEI 



A születési és a halálozási hely statisztikája — 
társadalom és humántudományi elit a 
19-21. században 


Nagy Péter Tibor DSc, MTA doktora, egyetemi tanár 

WJLF, ELTE, TÁTK 

E-mail: nagypetertibor201 4@gmail.com 


DÓI 10.23716/TT0.22.2018.02 


Absztrakt: 

A tudományos elit történetszociológiai vizsgálatának eredményét alapvetően 
meghatározza, hogyan határozzuk meg az elitet. Ha minden ország, minden korszak 
akadémikusait vagy egyetemi tanárait vonjuk be egy történetszociológiai 
adatbázisba a mindenkori „normál tudomány” szociológiai körülményeit láthatjuk. 
Ha azonban - Kuhn után - azokat vizsgáljuk, akik „forradalmárként” végül 
meghatározták a tudomány jövőjét másféle elitsor áll elő, részben olyanokból, akik 
saját koiukban, saját hazájukban nem kapták meg ezeket a magas elismeréseket. 
Olyan listából kell dolgozni, mely feltehetően valamiféle tudománytörténeti 
mérlegelés, tudományközi versengés eredménye, de nem hordoz nemzeti 
elfogultságot. Ilyen lista - ilyen reputációs elit - például a Magyar Nagylexikonban 
önálló szereplő nem magyar humán és társadalomtudósok listája. A legfontosabb 
különbség - bármely nemzeti alapon, helyi híresség, helyi rang alapján összeállított 
lista történetszociológiai tulajdonságaihoz képest, hogy e lista tagjai óriási arányban 
„migránsok”. A számtalan egyéni történettel szemben vitathatatlan arány, hogy ezen 
elittagok 30-40 %-a más országban halt meg, mint ahol megszületett. Ez az arány a 
18 század vége óta tendenciaszerűen növekszik. A „migránsok” aránya 
tudományáganként összefügg az egyes tudományágak karakterével. 

1. A nemzetközi orientációjú tudományágakban: a politikatudományban, a 
filozófiában, a pszichológiában, a közgazdaságtudományban, a filológiában, a 
zenetudományban és a szociológiában ez az arány 33-45 % 

2. Vann a k nemzetközi tematikájuk ellenére erős nemzeti kötelékekkel 
rendelkező tudományágak: a néprajz, az esztétika, az antropológia és a 
neveléstudomány - itt az arány 31-32% 

3. Vann a k kifejezetten nemzeti tudományok: a jog, a nemzeti 
irodalomtörténet, a földrajz és a történelem 22-29%-os aránnyal. 
Tematikusán nem tartozna ide a teológia, de az egyházi elitek és a nemzeti 
uralkodó elitek összefonódottságával magyarázható, hogy mégis e csoportba 
- e „migránssági sávba” - tartozik. 

4. Vann a k végezetül regisztrációs tudományok, melyek lokális 
kultúrjavakat „vesznek számba” ilyen a régészet, a statisztika, a térképészet, a 
bibliográfia - a migránsok aránya itt mindössze 8-21% 

Természetesen országonként is erős eltéréseket tapasztalhatunk, de nincs olyan 
ország ahonnan ne volnának jelentős emigráló csoportok. A két évszázad során 
először Franciaország a vonzó, majd Németország, végül az USA. A születési 
ország és tudományág kombinációja azt mutatja, hogy bizonyos tudóscsoportokat 
csak a migráció írhatott fel a tudomány világtérképére. A lengyel jogtudósok, az 
ukrán közgazdászok és az osztrák filozófusok több mint háromnegyede 
emigrációban halt meg. Németország 1933 előtt nagy „importőr” azután pedig nagy 
„exportőr”. Olyan, minden periódusukban autokratikus államok, mint Oroszország 
nagyszámú migránst bocsájtottak ki Franciaország és az USA felé, de ugyanakkor 
célpontként szolgáltak ukránoknak és közép-ázsiaiaknak. Anglia és az USA között 
is jelentős a mozgás. 

Kulcsszavak: tudomány, tudós, arány, reputációs elit, tudományágak, 


Az aggregált adatoktól a prozopográfiáig 

A statisztikai adatközlésekben a 19. század óta számos olyan számszerű adat 
szerepel, mely a tudománytörténészek számára releváns. Az egyetemi hallgatók, 
diplomavizsgák és oktatók száma - mióta az egyetemek dicstelen fejezetét lezárva 1 
az egyetem az egész nyugati világban ismét a tudományos kutatás első számú 
színhelye lett, az egyik legfontosabb indikátor. A magántudósok és írók együttes 
számát közölte a magyar népszámlálás. A 19. század utolsó harmadában részben a 
nemzeti statisztikai hivatalok részben a nagy közkönyvtárak aktivitása a 
tudományos produktumok, könyvek, folyóiratok megszámlálását is ambicionálták. 
A húszadik században pedig - legalábbis a fejlett statisztikai rendszerű országokban, 
s a tudomány üzemszerüségének konstatálása óta 2 - a kutató és fejlesztő 


1 Dávid C. LíNDBERG and Ronald L.:The Cambridge history of Science. Numbers, generál editors 

Cambridge: Cambridge University Press, c2003, The Cambridge History of Science Volume 7. The Modem Social 
Sciences / Edited by Theodore M. Porter Cambridge : Cambridge University Press, 2003 

2 A magyar tudománypolitika alapvetése / szerk. MAGYAry Zoltán; [kiad. a] Tudományos Társulatok és Intézmények 

Országos Szövetsége. Budapest: Egyetemi Ny., 1927 VIII, 628 p., [92] t. 

tevékenységre szánt költségvetési források, a bejegyzett találmányok száma, a 
tudományos egyesületek száma, a kutatással és fejlesztéssel foglalkozó személyek 
száma rendszeres statisztikai adatközlések tárgya. Kétségtelen tény ugyanakkor, 
hogy a tudománytörténészek legfontosabb kérdésére - mármint hogy mely 
tudományterület művelőjéről van szó? - ezek az adatforrások csak kismértékben 
tartalmazn a k adatokat. A kelet európai akadémiák, nyugat európai tudományos 
minisztériumok adattermelése és adatpublikációja az utolsó fél századra elég 
részletes forrás. 3 Európa vonatkozásában több korábbi népszámlálás 4 
Magyarországon a 2001-s, 2011-es népszámlálás, ill. a 2016-os mikrocenzus 
kutatószobai körülmények között kutatható 5 , s minthogy az utóbbiakban például a 
foglalkozás-beosztás elég részletes pl. a kutatóintézetben foglalkoztatott történészek 
születési helyéről, családi viszonyairól, lakóhelyéről felekezeti hátteréről is 
nyerhetünk ki adatokat, az egyetemi oktatók esetében pedig diplomájuk pontos 
szakágazata ill. a munkahely székhelye segítségével akár egy-egy tanszéknyi ember 
statisztikai viszonyait leírhatjuk. (Az idősebb emberek esetében szerencsére az 
utolsó munkahely, utolsó foglalkozás adatait kellett megadni, tehát valódi történeti 
vizsgálat is végezhető - remélve, hogy az 1920-as , 1930-as években született de 
2001-ben, 2011-ben még életben lévő tudósok, egyetemi oktatók viszonyai jól 
tükrözik azokét is akik már nin csenek köztünk.) 

A legutóbbi időkben már célzott a statisztikai felvételek is készültek a 
tudománnyal foglalkozó népességre nézve, 6 de ezek minthogy a válaszolás nem volt 
kötelező már inkább szociológiai felvételnek tekinthetők. Minthogy ezek esetében 
már a személysoros adatbázis is rendelkezésre áll, a tudománytörténészt inkább 
érdeklő korokra is vonh a tunk le következtetéseket, ha a még élő idősebb tudósok 
adatait leválasztjuk. 


' Büky Béla: A tudományos tájékoztatás egyik feladatköre: témamegoszlási statisztikák készítése és alkalmazása /, 
Budapest, MTA könyvtára 1964 http://docplayer.hu/46764659-A-tudomanyos-tajekoztatas-egyik-feladatkore- 
temaelemzesi-statisztikak-keszitese-es-alkalmazasa.html; FARKAS János, TAMÁS Pál: A tudomány erőforrásai: 
Tudományok a regionális kutatásszervezés és a gazdasági tervezés összefüggéseiről / Budapest: Akadémiai Kiadó: 
Zrínyi Kiadó, 1981.219 p.; CsÖNDES Mária, SzÁNTÓ Lajos, VAS-Zoltán Péter: Tudománypolitika és 
tudományszervezés Magyarországon /. Budapest: Akadémiai Kiadó, 1971 233, [2] p., 1 t.25 év a 
magyar tudomány szolgálatában, 1963-1988 / az MTA Kutatási Ellátási Szolgálata jubileumi kiadványa. Budapest: 
MTA, [1998]; 

4 HARMONIZED INTERNATIONAL CENSUS DATA FÓR SOCIAL SCIENCE AND HEALTH RESEARCH 

https://intemational.ipums.org/intemationaF 

5 NAGY Péter Tibor: Az iskolázottsági egyenlőtlenségek és a 18 év alatti népesség s 2011-2016-os időszakban . In: 

Educatio 26(4) pp.540446(2017). 

6 ANGELUSZ Róbert, BUKODI Erzsébet, FALUSSY Béla, TARDOS Róbert: A tudományos fokozattal rendelkezők 
anyagi viszonyai, családi háttere és mobilitása, 1997. Központi Statisztikai Elivatal, Budapest. 1998 , 
Tézisgyűjtemény Pálinkó Éva Fiatal kutatók életútja és szakmai identitása című PhD értekezéséhez Budapest 2009, 
http://phd.lib.uni-corvinus.hU/451/3/palinko_eva_thu.pdf, A doktori fokozattal rendelkezők életpályája Statisztikai 
tükör 2011 (5) 19. sz. https://www.ksh.hu/docs/hun/xftp/stattukor/dokteletpalya.pdf 

A tudománytörténet és a statisztika viszonyát azonban nem kell korlátoznunk a 
statisztikai adatforrásokban rendelkezésre álló aggregált illetve - 2001 után - 
személysoros források elemzésére. Azt is célszerű megvizsgálnunk, hogy a 
tudománytörténész saját maga által gyűjtött adatait miféle statisztikai elemzésre 
használhatja fel. A tudománytörténész a statisztikustól eltérően nevesített adatokk a l 
dolgozik, s a közvéleménykutatótól, szociológustól eltérően a megfigyelés tárgyául 
választott személyek vagy jelenségek teljes körét (reprezentatív mintavétel nélkül) 
tanulmányozhatja. 


A tudomány-történetírás - hagyományosan - kiemelkedő egyéni tudományos 
teljesítményekkel foglalkozik. A statisztikának ilyenkor is nagy szerepe lehet, 
például amikor a tudós publikációs aktivitásának ingadozását mérjük életútja során, 
amikor számokban fejezzük ki, hogy konkurens tudományos folyóiratok közül 
melyeket „használta” tudományos diskurzusra 7 , amikor különböző személyekkel 
vagy intézményekkel foglalkozó levelezésének (amely a tudományos kapcsolatháló 
történelmileg is kiváló objektivációja) intenzitását számokkal fejezzük ki, amikor 
tudományos gondolkodási és magánéletbeli eseményeket rögzítő 
naplóbejegyzéseket dolgozunk fel tömegesen, amikor a hivatkozásokat 
számszerűsítjük, amikor az egyéni életút egyes időszakokban, egyes célokra elnyert 
támogatások összegével vetjük össze a teljesítményt stb. A „big data” korszakban 
(ahogy ezt a Magyar Tudomány ezzel foglalkozó különszáma megmutatja) 8 még 
elő tudósok esetén rákereshetünk arra, hogy vizsgálatunk tárgyául választott tudós 
neve a világháló egészén más szavakkal, más nevekkel való kombinációban milyen 
gyakran fordul elő. Csakhogy amikor egy kutató tevékenységét számszerűsítjük, 
teljes mértékben ki vagyunk szolgáltatva az adathiánynak, ami akár egyes látszólag 
szisztematikusan meglévő források - pl. levelezés - akcidentálisan bekövetkező 
részleges pusztulásával függenek össze, akár amiatt, hogy a kutató - valamely 
egyéni okból - bizonyos információk megőrződését lehetővé tette, másokét viszont 
megakadályozta. Az egyéni életúton rengeteg ismert történés pszichológiailag és 
habituálisan változó súlyát lehetetlen numerizálni, más rejtett jelentős történések (pl 
szexuális kudarcok, egészségi állapot napi szintű ingadozása) tudományos 
munkásságra nyilvánvalóan kiható számait nem ismerhetjük meg, (nem is 
értesülünk róla...) így az egyéni tudományos tevékenység ingadozását más, a 
valóságban jelentéktelen történésekkel hozzuk (statisztikailag értelmes, de valójában 


7 BÍRÓ Zsuzsanna Hanna: A magyar neveléstudományi kommunikáció jellemzői (1997-2006) Magyar Pedagógia 

109. évf. 1. szám 49-76. (2009) 

http://www.magyarpedagogja.hu/document/Biro_MP 1091 .pdf 

8 NAGY Péter Tibor-VEROSZTA Zsuzsa (szerk.) Adatrobbanás. Magyar Tudomány 2018 május, sajtó alatt. 

hamis) összefüggésbe. Mindezen nehézségeknek a közös oka, hogy az egyéni 
adathiányok, az egyéni „mérhetetlenségek” hatását semmi nem tudja 
kiegyensúlyozni , hiszen egy ember egy adott pillanatban csak egy dolgot csinálhat 
egyszerre, tehát - ha lehet is átlagot számolni - egy egyéni életút történéseit mutató 
számokból, az csak úgy történhet, hogy a vizsgált életutat többé kevésbé 
önkényesen szakaszokra bontjuk. Segít ezen az önkényességen valamennyire, az, 
hogyha nem elégszünk meg azzal, hogy pl. egy tudós életeseményeit bemutató 
adatbázisban az 1905-1909, 1910-1914, 1915-1919 magánéleti történéseinek 
számszerűsíthető adatait vetjük össze ugyanezen időszakok tudományos 
történéseinek számszerűsíthető adataival, hanem a rendelkezésünkre álló adatbázis 
egy másik példányában más idősávokat veszünk fel (1906-1910, 1911-1915, 

1916- 1920) egy harmadikban megint másokat (1907-1911, 1912-1916, 

1917- 1921) szb, majd a több (ez esetben öt) adatbázist egyesítjük. 9 A 
szakaszhatárok esetlegessége a számításoknál így eltűnik. Az egyéni, nem mérhető, 
pszichológiai stb hatások torzító hatását azonban ezzel a módszerrel sem lehet 
kivédeni. 

Némiképp segít, ha más emberekre vonatkozó adatokat külső adatként 
beviszünk az adattárba. Pl. ha egy történész egyéni témaválasztásait kutatjuk, s öt 
történettudomány-történeti cikkben is olvassuk, hogy más vizsgált személyek 
témaválasztását valamennyire megváltoztatta pl a történeti évfordulókból következő 
emlékezetpolitikai nyomás, akkor máris nemcsak azt fogjuk konstatálni, hogy „az 
emlékezetpolitikai nyomást tükrözi, hogy XY professzor úr 1948-ban kétszer annyi 
cikket írt 1848-ról, mint az előző években”, hanem olyan kijelentést is tehetünk 
hogy más kutatóknál jobban vág)> kevésbé befolyásolta témaválasztását az 
emlékezetpolitikai nyomás. Ha azonban az adatokat, vagy a következtetéseket egy 
másik tanulmányban olvastuk, szinte bizonyos, hogy nem lesznek összehasonlító 
számok, azaz nem tudjuk megmondani mennyivel jobban, vagy mennyivel kevésbé. 
(Épp ezért, ha egy kutatócsoport vagy szeminárium munkamegosztásban egyéni 
tudóspályákat dolgoz fel, nem szabad sajnálni az időt arra, hogy előzetesen alaposan 
kidolgozzák az életút feldolgozás kategóriáit és numerikus jelzések értelmét, sőt arra 
sem, hogy a fokozatosan feltáruló források tanulságait folyamatos iterációval 
értelmezze a csoport.) 

A statisztika tipikusabb terepe, hogyha nagyobb számú kutató életrajzát, 
nagyobb számú magánéleti történést, nagyobb számú tudományos történést lehet 
elemezni. Ez esetben az esetleges egyéni tényezők kiegyenlítik egymást,s a 
statisztikai egybeesést magyarázó erővel láthatják el. (Ha egy kutató tudományos 


9 Mármint - egy SPSS adatbázis esetében - fiiggőlegesen, Excel adatbázis esetén annak függvényében vízszintesen 
vagy függőlegesen, hogy hogyan nő az életesemények száma. így az a látszat keletkezik, mintha ötször annyi adat 
lenne, így az egész adatbázist 0,2-vei súlyozni kell. 

teljesítménye visszaesik számára ellenszenves politikai erők választási győzelmekor 
- az egyértelműen konstatálható tény, de oksági kijelentést mégsem tehetünk, hiszen 
elképzelhető, hogy az esemény egybeesett pl. egy szerelmi csalódással, vagy családi 
halálesettel stb. Ha viszont 100 kutató esetében konstatálhatjuk, hogy a választások 
eredménye és a tudományos termékenység összefügg már oksági összefüggésre 
gyanakodhatunk, hiszen az valószínűtlen, hogy mindannyiukat éppen akkor érte 
volna szerelmi csalódás, vagy épp akkor vesztették volna el családtagjukat.) 

A nagyobb számú kutató életrajzát elemző tevékenység, a prozopográfia 10 , a 
tömeges életrajzkutatás persze gyakran szenved abban a problémában, hogy mivel a 
legnevesebb tudósokról rengeteg életrajzi részletet tudunk, s bizonyos tudományos 
művek születésének körülményeit elképesztő részletek befolyásolják (a tudomány¬ 
történetírás számos produktuma anekdotikus történetek színes kavalkádjából áll...) 
olyan részletekre próbálunk meg szociológusként is rákérdezni, melyek az 
adatbázisban az adathiány magas számához vezetnek. Célszerű tehát azon a módon 
haladni, hogy a lehető legkisebb adathiányos változók felől haladunk a specifikus 
részletek hányába. 

A vizsgálható problémák 

Szinte minden tudóslistában rendelkezésre áll az az adat, hogy hol és mikor 
született, illetve hol és mikor halt meg, s szinte bármely több tudományágra is 
kiterjedő kutatás természeténél fogva van arra adat, hogy milyen tudományág 
jelesének tartjuk az illetőt. (Ha a legújabb kort kutatjuk, az is fontos, hogy nő vagy 
férfi, ha közép Európában vagyok, az is fontos, hogy milyen névjellegü) 11 Ha - mint 
igen gyakran - egyetlen tudományág elitjét dolgozzuk fel, a konkrét tudományág 
természetétől függően a tudóst valamilyen aldiszciplínához lehet sorolni. 

Tehát bármely tudósokról szóló adattárból, listából előállítható néhány alapvető 
statisztikai összefüggés: 


10 STONE, Lawrence (1971): Prosopography. Daedalus 100,46-76., Pelteret, D. (2002): The Prosopography of Anglo- 
Saxon England. In: History and Computing, 12. 1, 13.; UGRAI János: Tógából a szószékre. Prozopográfiai 
megfontolások egy prestatisztikus korszakra vonatkozó vizsgálathoz. Publicationes Universitatis Miskolc inensis, 
Sectio Philosophica Tomus XVIII, Fasc. 2(2014), pp. 175-185. 

http://midra.uni-miskolc.hU/document/2 1998/1 6320.pdf 

11 KARADY Viktor kutatásai bizonyították be, hogy a névjellegkutatás - mely politikai implikációi miatt sokakból 
ellenszenvet vált ki - egyéni nemzeti identitás vizsgálatára ugyan nem alkalmas, de szociológiai értelemben releváns 
módon tudja elkülöníteni a „német”, „szlovák”, „magyar nemesi”, „magyar nem nemesi” neveket viselő 
családokból származó kutatókat. A kutató felekezete sem alkalmas a vallási identitás vizsgálatára, de szociológiai 
értelemben éppúgy vagy még inkább elkülönülnek a különféle felekezetű hátterű csoportok,mint az egyes 
névjellegcsoportok. Csakhogy míg a felekezet több száz, vagy ezer fos listák esetében csak nagy külön munkával 
rekonstruálható, a 20. század második felét kutatók számára pedig úgy sem, addig a névjelleg magának a listának a 
gyors kódolásával kinyerhető adat. 

- hogyan alakul az időtengely mentén az egyes országrészek, ill országok, régiók 
társadalmának „hozzájárulása” a tudományos elithez, ezen belül az egyes 
tudományágak vagy aldiszciplínák elitjéhez? A kibocsájtó területek nem 
egyforma méretűek, önmagában is releváns, hogy az adott területen élők aránya 
az ország vagy a világ népességében, hogyan viszonyul az adott területről 
származó tudósok arányához az ország vagy a világ tudományos népességében. 
Normál körülmények között az egyes régiók (más adattárakból idekapcsolható) 
fejlettsége, iskolázottsága, városiasodottsága és a tudományos elithez való 
hozzájárulása között erős korreláció van. Ha egyes tudományszakokban eltérés 
mutatkozik, az valami releváns információt mutat. Ilyen érdekes 
megfigyelésünk, hogy a történeti iskolavárosok társadalma erősen 
felülreprezentált pl. a történettudományban, a moder niz áció során hasonló 
fejlettségi szintre eljutott másféle városok társadalma pedig egyenletesebben 
„célozza” az egyes tudományterületeket. 12 A történettudomány erősebb 
ambicionálása, nagyobb hangsúlya e történeti iskolavárosok középosztályi 
szülőtársadalmának és tanári karainak olyan habituális jegye, mely - 
kellően jelentős számú tudóst vizsgálva - mindenképpen megmutatkozik. 

- hogy alakul a tudományos elit élethossza? Mivel tudjuk, hogy az élethosszt 

számos faktor rövidíti, pl. a nélkülözés, vagy a stressz megállapíthatjuk, hogy 
időben, térben, tudományágak szerint specikált tudóscsoport átlagosnál 
kevesebbet él, akkor ann a k a körülményeiben valamiféle - tudománytörténészt 
érdeklő - okának kell lennie. Közhelyszerű, hogy egyes 

természettudományokban, vagy orvostudományokban vann a k magával a 
tevékenységgel összefüggő kockázatok - de lehetnek ilyenek a sajátos 
megfigyelési csoportokkal kapcsolatba lépő kriminológusok, harmadik 
világbeli terepen kutató antropológusok, gödrökben dolgozó régészek, túl 
nagyhatalmú emberek viselt dolgait leleplező politológusok között is. 

- Vannak-e speciális „sűrűsödési pontok” a halálozási évszámok megoszlásában? 
Első megközelítésben arra számíthatnánk, hogy a háborús évek ilyenek. 
Normális körülmények között azonban a háborús években leginkább fiatal 
férfiak halnak meg, s közkatonák nagyobb arányban, mint tisztek, a fronton 
inkább, mint a hátországban. Mindhárom elem csökkenti ann a k valószínűségét, 
hogy vizsgált tudósaink halálozási gyakorisága a háborús években magasabbra 
emelkedjen, mint amennyire az adott ország lakosságát általában is pusztítja a 
háború, sőt a tudósok túlélési valószínűsége nagyobb. 1.) A tudományosan már 
látható személyek között - bármely történeti időpontban - a fiatalok 
alulreprezentáltak, tehát bizonyos ugyan, hogy a háborúban sok olyan fiatal 


12 NAGY Péter Tibor (2009) Történészdiplomások a két világháború között. Magyar tudomány 170. évf. 2. sz. / 2009 
143-152.p. http://epa.oszk.hu/00600/00691/00062/pdiT43-152.pdf 

esik el, aki életben maradása esetén jelentős tudóssá vált volna, de ezt épp a 
tudóslisták nem tükrözik. 2.) A tudósok - egyetemi végzettségű emberek lévén - 
tisztként szolgálnak. Ráadásul a többi tisztnél nagyobb arányban beszélnek 
idegen nyelveket, mely akár a szövetséges hadseregek tisztjeivel folytatott 
diskurzusokban, akár a megszállt terület lakosságával, helyi elitjével kialakított 
viszonyban, akár fogságba esés után jól jöhet. Brit és amerikai 
katonaszociológiai tanulmányok 13 még a megszállt területekre vonatkozó 
tényleges „tárgyi ismeretek” - pl. antropológia, országismeret - hasznát is 
konstatálják, s a tudós habitusból - talán - jobban következik, hogy erre 
vonatkozó parancs nélkül is tájékozódik valaki az ellenséges ország, az általa 
megszállt terület viszonyairól. Ez - rendezetlen visszavonulás esetén, fogságba 
esés esetén, - javítja a túlélési esélyt. 3.) A tudósok egyetemi oktatóként, 
klinikai dolgozóként, fontos ipari munkakörök betöltőjeként stb nagyobb 
valószínűséggel kapnak katonai behívó alóli felmentést, ill. hátországi 
beosztást, mint az átlagemberek, s nagyobb kapcsolati tőkével is rendelkeznek, 
mint az átlag - az pedig minden háborúban növeli úgy a felmentés, mind a 
hátországi szolgálat, mind - ha mégis a frontra kerül - a biztonságosabb 
csapatokhoz kerülés, biztonságosabb pozíciószerzés valószínűségét. Ez alól az 
általános hadseregszociológiai szabály alól kivételt képez, hogyha a hadviselő 
ország kormányzata magát a háborút, a katonai behívás lehetőségét, a 
munkaszolgálatot használja arra, hogy számára nem kívánatos társadalmi 
csoportok ellen fellépjen. A nem kívánatos társadalmi csoportok kijelölése 
felülírja a fenti összefüggést, így a diktatúrákban az ellenzéki beállítottságúak, a 
nacionalista kormányzatok idején a nemzeti kisebbségek, a rasszista alapon álló 
kormányzatok idején a zsidók halálozási kockázata (háború idején) radikálisan 
megnő. Tehát: amelyik tudományos csoportban az ellenzékiek, nemzeti 
kisebbségek, zsidók aránya magasabb, azoknak a viszonylag fiatalkori halála 
gyakoribb lesz a háborús években. Ha tehát nem tudjuk, hogy az egyes 
tudóscsoportok között hol volt magasabb a ellenzékiek, nemzeti kisebbségek és 
zsidók aránya, akkor abból, hogy a tudóscsoporthoz tartozó fiatal férfiak 
halálozási kockázata a világháború éveiben mekkora - következtethetünk erre. 

- Az idősebb tudósok körében világháború alatt mért halálozási valószínűségből 
is következtethetünk arra, mekkora az egyes tudóscsoportokban a zsidók 
aránya. A zsidó tudósok halálozási valószínűsége a német megszállás alá került 
ill fajvédő kormányok által igazgatott területeken abban az életkorban is sokkal 
magasabb, mint egy átlagos évben - illetve mint ugyanabban az évben a nem 
zsidóké - amikor már a munkaszolgálat, vagy katonai behívó nem érintette 


1 ’ Militaiy sociology: The richness of the discipline. Edited by Gerhard Kümmel and Andreas D. Prüfert, Baden- 
Baden, Germany: Nomos Verlagsgesellschaft. 

őket, hiszen a deportálást, a (magyar esetben a budapestiek kivételével), nem 
kerülhették el. Bármely adatbázisban tükrözi ezt a haláltáborok helyéül szolgáló 
- egyébként viszont történelmileg jelentéktelen, elithalálozás helyeként soha 
korábban elő nem forduló - települések nagy előfordulási valószínűsége. A 
lakóhelyen történő életkor-specifikusán várhatónál gyakoribb halálozás szintén 
a zsidók arányát jelzi az adott csoportban: a gettó életkörülményei, a hazai vagy 
megszálló nácik terroija, sőt lengyel vagy ukrán esetben még antináci csoportok 
antiszemita magatartása is növeli a halálozási kockázatot. (A közelmúltban 
végzett számítások szerint - bármilyen hihetetlen ez - a magyarországi nem 
zsidó elit halálozási kockázata a második világháború éveiben nem magasabb 
(!!!), mint békeidőkben, a magyarországi zsidó elit halálozási kockázata viszont 
kétszerese a békebelinek. 14 Kellő elemszám esetén a tudományos elitben is 
hasonló számokat látnánk.) 

- Melyek azok a városok, régiók, országok, amelyek az egyes időszakokban 
növekvő súlyt képviselnek a halálozásban? Nyilvánvaló ugyanis, hogy a 
tudományos és egyetemi központok sokkal természetesebb színhelyei a 
tudományos elit pályája utolsó (optimális esetben legmagasabb) szakaszának, 
mint akár az elit szülővárosa, akár a pálya kezdetekor elért egyetemi pozíció 
városa, régiója. Ha a hetven évesnél fiatalabb életkorban elhalálozott 
tudományos elitet vizsgáljuk, akkor a halálozási helyek között igen erősen 
felülreprezentáltak a fontos egyetemi városok. A hetven évesnél idősebben 
meghaltak esetében az egyetemi városok zöld gyűrűit is, mint jellegzetes 
nyugdíjas lakóhelyet is célszerű bekalkulálni. E számok tudományág- 
specifikusán jól tükrözik mikor mely területek váltak tudományos 
központokká. 

- A születési és halálozási hely viszonya alapján időpont és tudományág- 
specifikusán is elemezhetjük, hogy honnan hova áramlik a tudósnépesség? A 
világ vezető tudományos centrumai közül egyes nemzeti tudósközösségek, s 
azon belül egyes tudományágak művelői eltérő valószínűséggel választják 
egyik vagy másik célpontot. Itt nemcsak arról a nyilvánvaló tényről beszélünk, 
hogy vann a k frankofíl, germanofil, anglofil európai álkultúrák, nemcsak arról, 
hogy a harmadik világ országaiból számlázó tudósok mennyivel nagyobb 
valószínűséggel választják „halálozási helyül” (azaz kanierjük csúcspontjául) 
az egykori gyarmattartó ország centrumát, mint az adott tudományterületen 
feljövő tudományos nagyhatalmat (mármint általában: az USA-t), hanem arról 
is, hogy az egyes városok választása sem véletlenszerű - azaz szisztematikus, 
statisztikailag bizonyítható jelentése van annak, hogy ki és mikor megy 


14 NAGY Péter Tibor: A „iásizmus áldozata lett” Múlt és Jövő (4) p. 27. (2015) 


MTT Tudománytörténeti Kötetek II. 


15 



Oxbridge-be vagy Londonba, Pétervárra vagy Moszkvába, Firenzébe vagy 
Rómába. 

- Nem csak a migráns csoportok, vethetőek össze egymással, hanem a 
migrációtól tartózkodók is velük. Ez átvezet a következő kérdéshez, hogyan 
állítható össze a kutatandó tudósok listája? Hiszen szinte bármely országban 
több olyan tudós volt, általában is, egy egy tudományterületen is, aki saját 
szülőföldjén halt meg, mint aki emigrált, kivándorolt, száműzetett stb. 
Ugyanakkor egészen nyilvánvaló, hogy a nemzetközi versenyben helyt álló - 
vagy éppen nemzetközi ismertségük miatt külföldre meghívott - tudósok „más 
súlyt jelentenek” mint a nemzetállami falak között érvényesülő kiválóságok. 
Elég arra a közhelyre utalni, hogy valamennyi Nobel díjas magyar 
természettudós külföldön halt meg, s a nemzetközileg látható 
társadalomtudósok között (Polányi, Hauser, Mannheim, Lakatos stb) is óriási 
többséget jelentenek a külföldön meghaltak, Lukács György - és talán a 
matematikatörténész Szabó Árpád kivételével nincs - világszerte ismert 
magyar társadalomtudós a Magyarországon meghaltak között. 


Szelekciós technika 

Az előző szakaszban javasolt mérések zöme bármely tudóslistán elvégezhetőek, s az 
abból nyert tanulságok abban a mértékben lesznek általánosíthatóak, amilyen 
mértékben reprezentatív a tudóslista forrása. Ahogyan azonban az utolsó 
bekezdésekben rámutattunk, ha a szülőföldjén meghalt, illetve emigrációban 
meghalt tudósok tulajdonságait akarjuk összevetni, elháríthatatlan akadályba 
ütközünk: minden tudománytörténeti szintézis, kézikönyv lexikon valamiképpen 
„húz” a saját ország, saját kultúrkör tudósai felé. Azaz a „saját ország” tudományos 
elitjéből olyanokat is beválogat, akit a külföldiek közül tudományos mérlegeléssel 
nem tenne. Ennek az oka nemcsak valamiféle nemzeti elfogultság, vagy más efféle 
érzület. Ok lehet valamifajta „pozitivista” elkötelezettség: ha a „nemzeti” 
tudománytörténeti kézikönyvek nem vennék számba a tudományok második, vagy 
harmadik vonalát, akkor ezek az emberek végképp kikopnának a nemzetközi 
tudománytörténeti emlékezetből: pontosabban a nemzetközi tudománytörténeti 
kézikönyvekben, s különösen a terjedelmi korlátokkal nem küzdő elektro nik us 
felületeken számbeli „fölénybe” kerülnének azok a tudományágak, azok az 
országok, melyek kézikönyvei, honlapjai a második vonalat is bemutatják. De a 
nemzeti lexikonoknak, életrajzi listáknak, kézikönyveknek, enciklopédiáknak az 
elsődleges célcsoportja a nemzeti tudományos erőtér, illetve a nemzeti középosztály, 
valamint a felsőoktatás „új közönsége”, azok az iskolázott középosztályba tartó 
diákok, a kik nek nincs módjuk „doxikus”-an mérlegelni, ki fontos és ki nem, azaz 

nem tudnak magukkal hozott családi műveltségre támaszkodni. Mindezen 
célközönség előtt a tudománytörténeti kézikönyvek írói, a lexikonok tudományági 
szakszerkesztői nemcsak egymással versengenek, hanem szimbolikus küzdelmet 
folytatnak azért is, hogy a nemzeti történelem más (tehát nem tudós, hanem 
politikus, katona, sportoló, művész stb.) aktoraihoz képest mekkora helyet kapjon a 
„nemzeti műveltségben” a nemzeti tudománytörténet. Hiszen joggal feltételezik, 
hogy ennek növekedése a kortárs tudomány befolyás növekedésével is együtt jár. 

A kézikönyvek, lexikonok személyválogatási gyakorlata, ha külföldi tudósokról 
van szó, általában erős nemzetközi mintákat követ: minden lexikonszerkesztőség 
tudja, hogy létezik néhány olyan nemzetközi nagylexikon, melynek szelekciós 
döntésével nehéz szembe menni - viszont a nemzeti tudományos elit kiválasztása, a 
lexikon előző kiadásában még szereplő elittagok esetleges kiejtése erősen függ attól, 
hogy a szerző, vagy szerkesztő kinél tanult, kik a szövetségei és kik az ellenfelei a 
lokális tudománypolitikai térben. 

Mindennek következtében a lexikonok, enciklopédiák névlistái nagyon erősen 
korrelálnak egymással, ha - a lexikon kiadási országához képest - csak a külföldi 
tudósokra vonatkozó beválogatási döntést vesszük figyelembe. 15 A Magyar 
Nagylexikon névlistája tehát szociológiai értelemben kiválóan használható arra, 
hogy kik tekinthetők a cseh vagy lengyel tudomány kiválóságainak, s ha keresünk 
egy olyan cseh vagy lengyel lexikont, ahol a külföldi és hazai tudósok aránya 
nagyjából ugyanolyan, mint magyarban, s amely nagyságrendileg ugyanannyi 
címszót tartalmaz 16 , könnyedén kinyerhetjük belőle a nemzetközileg látható magyar 
tudósok listáját is. Ennél egyszerűbb, vagy standardabb megoldás nincs: a nagyhírű, 
s hangsúlyozottan nemzetközi szerkesztőbizottsággal működő angolszász 
lexikonokban erősen felülreprezentált az angolszász tudósok, a hasonlóan kiváló 
német lexikonokban a német-osztrák-német-svájci tudósok stb. aránya. 

A nemzetközi migráció szerepe a tudományos elitben 

A tudománytörténeti társaság 2017 évi konferenciáján a Magyar Nagylexikon 19-20 
századi nem magyar tudós címszavainak listáján kí s éreltem meg a migráció 
szerepét bemutatni a világ tudományában. 

Az adatok sokkolóak: a pályáját 19-20 században befejező jelentős tudósok 
31,3%-a (N=860) más országban halt meg, mint ahol született, s arányuk 
negyedszázadról negyedszázadra nő. 17 A Svájcban és Ausztriában meghaló tudósok 

15 Ez különösen akkor igaz, ha német típusú lexikont német típusúval, angolszász típusút angolszász típusúval 

hasonlítunk össze, mert magának a személyi címszónak, mint műfajnak eltérő a gyakorisági valószínűsége. 

16 Persze teljesen hasonlatosakat sosem találunk. Ezért matematikai módszerekkel kell a különbségeket ellensúlyozni. 

17 Az előadásban bemutatott és e szöveg alapjául szolgáló pontos számokat lásd: 

https://archive.org/download/ssh_interco_Hungary/interco2017_a_szuletesi_es_halalozasi_hely_statisztikaja.ppt 

fele, az USA-ban meghaló tudósok kétötöde, az Olaszországban meghalok 
harmada, a Franciaországban, Nagy-Brittaniában, Németországban és 
Oroszországban meghalok negyede külföldi születésű. 18 

A 19 század első felében még a franciának születettek adják a világ tudományos 
elitjének negyedét, a század második felére már egy súlycsoportban vann a k a 
németek és franciák (együtt a világ-tudomány 36 % -ot képviselve), a huszadik 
század első felében további országok erősödnek meg, de az egyértelmű vezető 
Németország a világ elit 15% val, a század második felében viszont az USA 
ugyanezzel az aránnyal. Az USA, mint születési hely súlya a tudományos világ 
elitben a kétszáz év alatt 3,8 szorosára emelkedett. A nagyok közül rajta kívül 
egyedül Oroszországé emelkedett, hiszen a világelitnek a 19 század elején még csak 
5 %-ot, a 20. század végén már 7%-ot adta. A huszadik század második felében 
egyértelműen az USA és Oroszország vezet a híres tudósok abszolút számát 
tekintve - lakosságarányosan tekintve azonban a legfeljebb néhány tízmilliós 
európai országok verik a két óriást. 19 A kisebb nemzetek között jelentős az önálló 
nemzetállammá váló Lengyelország és Csehország területén születettek súlyának 
növekedése, súlyuk a huszadik század első felében elérte a világelit 4-4 százalékát, 
azután csökkenni kezdett. Lenyűgöző az Ukrajna területén születettek súlyának 
növekedése: a 19 század elején alig fél százalékát adták a világ elitnek, a huszadik 
század végén ennek hatszorosát: ez praktikusan azt jelenti, hogy a Szovjet korszak 
Oroszországban koncentrálódó - tudományos elitjének harmada „ukrán”. (E 
statisztikai módszer beépített nehézsége, hogy az egyértelmű besorolás miatt muszáj 
fix határokkal számolni. Tehát az időközben felbomló Habsburg, Romanov és 
Ottomán birodalom szülöttjei, halottai a városok mai {pontosabban 2000-s) 
országhatárok közé zártsága alapján soroltattak be. Ha Kelet Európára külön 
végeznénk vizsgálatot nyilván elkerülhetetlen lenne ann a k megbecslése is, hogy a 
Csehország, Lengyelország, Ukrajna stb. területén születettek mekkora hányadban 
német ill. zsidó hátterüek) 

Ha a halál országát vizsgáljuk a vizsgált időszak elején még a világ elit 24%-kát 
adó Franciaország aránya folyamatosan csökken, Németország - miközben az 
összes tudományos nagyhatalom szerepe csökken - a 20 század közepéig őrzi 15% 
körüli pozícióját, hogy azután az Egyesült Államokn a k adja át azt. 

Ezt követően megnéztük, hogy az a szám, hogy egy adott időpontban a világelit 
mekkora része született az egyes országokban, hogyan aránylik ahhoz, hogy hány 
százaléka halt meg ott. Kiderült, hogy a meghalok (azaz pályájuk csúcsát az adott 


18 E kétszáz év vonatkozásában egyértelműen ezek számítanak tudományos nagyhatalomnak, ezek azok ahol kétszáz 
év során a tudományos világelitnek minimum 5%-a született. 

19 Igaz, azok pedig messze felülmúlják a százmilliónál nagyobb lakosságú országok - köztük Japán és Kína - 
tudósszámát. 

országban végzők) a tudományos nagyhatalmak közül csak Franciaországban és az 
USA-ban vann a k folyamatosan többen, mint az ott születettek. Nagy-Brittania - az 
oda mindenhonn a n történő bevándorlás, és az USA-val kapcsolatos, arrafelé lejtő 
tudóscsere összhatásaként - egyensúlyban van. Furcsa mód egyensúly van 
Oroszországban is, mert az orosz birodalom ill. a Szovjetunió perifériájáról, főleg 
Ukrajnából kb. ugyannyian áramlanak be, mint amennyi oroszországi születésű 
áramlik Nyugatra. Németország kibocsájtó ország, nemcsak a nácizmus kapcsán, 
korábban is, később is. Ausztria a 19 században birodalmi központ ennek 
megfelelően az ott meghaltak többen vannak, mint az ott születettek, ez a 20 
századra megfordul, Ausztria kifejezetten kibocsájtó országgá válik. Svájc ennek 
komplementere, kifejezetten a huszadik században válik vonzó célponttá. 
Olaszország egyensúlya tudományágspecikus: művészettörténészek bevándorlók, a 
„keményebb” társadalomtudományok művelői kivándorlók. 

Fia azt gondolnánk, hogy az emigrációs hajlandóság a helyi társadalmak 
igényeihez hagyományosan kevésbé kötődő természettudományokat jobban 
jellemzi, tévednénk: az első három vizsgált félszázadban a társadalomtudományok 
művelői között magasabb az emigrációban meghaltak aránya, mind a 
természettudományok és az orvostudomány művelői között, az előbbieknél az arány 
28%-os, az utóbbiaknál mindig közelebb van a 20 %-hoz. Az 1950 után meghaltak 
esetében pedig a társadalom és humántudományok jeleseinek 35%-a, a 
természettudósok 33 %-a, az orvostudósok 35 % halt meg külföldön. 

Az egyes társadalomtudomány-területeket viszont jól jellemzi, hogy a hozzájuk 
tartozó világelit mekkora aránya halt meg emigrációban. A politológusok száma 
kiugrik: több mint kétötödük emigránsként halt meg, ami könnyen betudható annak, 
hogy az emigráns politikusok jelentős része, ha már formálni nem tudta, legalább 
magyarázta hazája helyzetét. Nem tudhatjuk, hogy ha nem lettek volna jelentős 
politikusok, politológusi teljesítményük alapján bekerültek volna-e a lexikonba 20 , ha 
viszont már bekerültek, elkerülhetetlenül megemlítődött tudományos profiljuk is. 

A tudományágak nemzetközi csoportjába - egyharmados emigrációval - a 
filozófia, a közgazdaságtudomány, a filológia, a zenetudomány 21 , a 
művészettudomány, a pszichológia és a szociológia tartozik. Kevésbé nemzetközi 
tudomány viszont - ahol az emigrációban kevesebb babér termett - a 30 % körüli 


20 Természetesen az eredeti hazájukban meghalt politológusokat is nagy arányban jellemzi, hogy életük aktívabb 
évtizedeiben miniszterelnökként vagy pártvezérként szereztek ismertséget, s csak e karrierjük után, tulajdonképpen 
emlékiratírás jelleggel, vagy pártjuk indirekt befolyásolásának szándékával, vagy éppen „nyugdíjas időtöltésként” 
váltak politológussá. Ez persze nem a néhány változót tartalmazó alaplistából, hanem a címszavak olvasgatásából 
derült már ki. 

21 A zenetudósok feltűnően magas arányban - a politológusokhoz hasonlóan - „multipozícionális” elittagok. Azaz 
könnyen lehet, hogy lexikonba történő bekerülésük inkább zeneszerzőként, karmesterként, vagy zongoristaként 
nyújtott teljesítményüknek köszönhető, s zenetudósi mivoltuk csak megemlíttetik. 

emigránst adó esztétika, néprajz, antropológia és neveléstudomány. A 
„nemzetépítés” tudományágai alkotják a következő csoportot, a jog, a nyelvészet, a 
történettudomány, irodalomtudomány, és földrajztudomány tartozik ide, e 
tudományszakok jeleseinek negyede halt meg emigrációban. Kilóg a sorból a 
teológia - ez egy elvileg univerzális tudomány, emigránsainak aránya mégis a 
földrajz és irodalom között helyezkedik el, ami azt tükrözi, hogy e tudományt azért 
leginkább egyházi elitek művelik, melyek össze vann a k fonódva a 
nemzetállamokkal. 22 Az utolsó csoportba a „rcgisztratív tudományok” tartoznak, 
régészek statisztikusok, kartográfusok, bibliográfusok - nyilvánvalóan nekik termett 
legkevesebb babér az emigrációban. 

Néhány nagyobb csoportra a vizsgálat a születési ország és tudományág 
kombinálásával 23 is elvégezhető. A lengyel jogtudósok és ukrán közgazdászok 
kivétel nélkül emigrációban haltak meg 24 , a lengyelek persze Nyugaton, az ukránok 
jelentősebb része viszont a birodalmi központokban, Moszkvában vagy 
Petro/Leningrádban. Az osztrák filozófusok, ukrán nyelvészek háromnegyede, az 
orosz történészek, lengyel esztéták, lengyel filozófusok, észt nyelvészek 25 
kétharmada, az osztrák pszichológusok, lengyel közgazdászok háromötöde tett így. 
Látható, hogy a Német birodalom keleti határa az a vonal, melytől keletre 
születettek inkább csak emigrációban lesznek híresek. Ha a vizsgálatot az 1933 után 
meghaltakra szűkítjük - s ebben benne vann a k az 1945 utáni 55 évben meghaltak is, 
azaz akik a nácizmus alól felszabadult Németországba, Ausztriába nem vándoroltak 
vissza! - új emigráció-hajlamos csoportokra bukkanunk, s e határ a Rajnáig tolódik 
el. Az osztrák filozófia is csatlakozik ahhoz a kétes dicsőségű táborhoz, melynek 
egyetlen tagja sem halhatott meg békességben szülőföldjén, háromnegyedre 
emelkedik az emigrációban elhunyt osztrák pszichológusok aránya is. A 200 év 
átlagában még csak az látszik, hogy Németország tudósexportőr, de nincs olyan 
tudományág ahol a német születésű kiválóságok többségének emigrációban kellett 
volna leélnie utolsó évtizedeit. 1933 után viszont a német szociológusok 


22 Illetve a Rajnától nyugatra igen kicsi a vallási kisebbségek aránya s így eleve nagyon alacsony a protestáns francia, 
katolikus angol stb. teológusok száma, ezért a számukra barátságosabb országba történő távozási hajlandóságuk (ha 
van is) csak kevéssé mozdítja meg a számokat. 

23 Az emigrációban meghaltak arányát kiszámolni olyan csoportokból láttuk értelmesnek, ahol a nagylexikon legalább 
10 tudósnak ítél címszót, s közülük csak azt tekintjük az átlagosnál sokkal inkább „migrációra hajlamosnak” ahol 
több mint 50% más országban halt meg, mint ahol született. 

24 Ilyenkor válik igazán látványossá a különbség a nemzetközi reputációs rangsort figyelembevevő „külföldi” 
kézikönyvek és a „hazai” produktumok között: a lengyel tudománytörténet-írás természetesen bőségesen számon 
tart Lengyelországban meghalt közgazdászokat, s nincs kétség, hogy az ukrán „nemzetépítés” is hamarosan 
megteremti igényt otthon maradó tudósok láthatóságára. 

25 Külföldi lexikonok személyválogatási gyakorlatával összevetve az észt elit a magyar nagylexikonban - nyilván egy 
befolyásos szerkesztőbizottsági tag sikeres lobbi munkájának köszönhetően - irreálisan magas arányban szerepel, 
így fordulhat elő, hogy egy kicsiny nemzet egyetlen tudományágát művelők száma meghaladja a tízet. 

háromötöde, a német művészettörténészek és pszichológusok több mint fele 
emigrációban hal meg. 

A pályák utolsó szakaszára nézve kívánatos országokon belül érdemes 
rápillantani a városokra is. 1800 óta Párizsban 190 társadalomtudós halt meg, a 
franciaként meghalt társadalomtudósok 65%-a, Berlinben csak 104 - a 
Németországban meghaltak alig 28%-a, München, Heidelberg és Bonn is fontos 
halálhely ugyanis. Moszkvában 81-n haltak meg, ami 57% - Oroszország korábbi 
erős centruma Petrográd feleannyi halottal. (A két centrum közötti időeltolódás 
olyan erős hogy a petrográdi halottak átlagos halálozási időpontja 1916, a moszkvai 
halottaké 1956.) London, 78 halottjával a britként meghaltak 41 %-ot fedi le, 
Oxford és Cambridge együtt is csak ennek felét teszi ki. Itália 37%-t (N=47) uralja 
Róma - szekulárisabb tudományok szempontjából erős Firenze (N=14). A 
világtudomány vezetését az utolsó félszázadban átvevő USA sokk a l 
decentralizáltabb: New York (N=45) az amerikaiként meghaltaknak csak 19%-t 
koncentrálja, Cambridge, Chicago és Washington összesen jelentenek ugyanennyit. 
A tudomány fokozatosan húzódik Nyugatra: a nyugati part egyetemi nagyvárosai 
egyenként még nem érik el a 10 halottat. 

A bemutatott elemzés arra példa, hogy kétezer tudós születési és halálozási 
helyének összevetéséből már olyan alapvető következtetések vonhatóak le, melyek 
az egyéni életutak mérhetetlen színessége ellenére alapvető mintázatokat értetnek 
meg. És végül is ez a statisztika használatának legfontosabb haszna a 
tudománytörténet-írásban. 

Statístics of birth and death places - An international 
comparison of SSH elites of the 19th-20th centuries 

The outcome of studiyng social history of pre-eminent scientists depends basically 
on the elite’s defmition. When members of academies und professors of universities 
are involved in the database of social history we demonstrate the social 
circumstances of the contemporary „normál Sciences”. When observing those who 
according to Kuhn determined as „revolutioners” the future of the Science we gain a 
different series of the elite collecting partly those who were nőt highly rewarded in 
their own éra by their home countries. Conceming this, we need a list that is 
optimally the outcome of somé pondering by history of Sciences or competition of 
scientific branches, however without national biases. There is an adequate list by 
conceming reputations of non-Hungarian social and natural scientists e.g. in the 
Hungárián National Encyclopedia. However, the basic difference is if related to the 
national origin, local fame or ranking of social history specifications that persons of 
such a list are overwhelmingly “migrants”. It is inevitable when births and death 
places are related to each other that these elite members were bőm and died in 

30-40% in different countries. This rate shows incerasing tendency since the end of 
the 18th century. The migrants’ rate dedpends on specialities of the scientific 
branches. 

1. There are disciplines strongly intemationally oriented with migrants’ ratio of 
33-45%. They include political Science, philosophy, psychology, economics, 
philology, music, and sociology. 

2. Somé disciplines are strongly nation-bound despite of their topics as ethnography, 
aesthetics, anthropology andpedagogy withrates of 31-32%. 

3. Somé Sciences are explicitly nationally oriented like law, national language and 
literature, geography and history with rates of 22-29%. Related to their topics, this 
category should nőt incorporate theology however by strong interrelations of 
ecclesiastics with national States this Science belongs in this rangé of migrations. 

4. Finally, there are the clearly locally embedded Sciences taking local cultural goods 
“in account’’ as archaeology, statistics, cartography and bibliography with migrants’ 
ratio of a mere 8-21%. 

Of course, there are significant differences in specific countries, nevertheless all 
countries provide great migrant populations. Through the last two centuries was 
Francé the frrst target followed later by Germany and the USA. Piacé of birth 
combined with disciplines shows that somé groups of scientists were placed only by 
their migration on the geographical map of Sciences. More than three quarters of 
Polish-bom famous jurists, Ukrainian-bom economists and Austrian philosophers 
died abroad. Germany was a major importer prior to 1933 bút a major exporter after 
that tinié. Autocratic States in their all ages like Russia sent a great number of 
migrants toward Francé and the USA, otherwise Russia was alsó a target country fór 
Ukrainian and Central-Asian scientists. Finally, there was a considerable to-and-fro 
migration between the UK and the USA. 

Keywords: prosopography, sociology of Science 

